CELEX: 62009TN0259
Language: ro
Date: 2009-07-07 00:00:00
Title: Cauza T-259/09: Acțiune introdusă la 7 iulie 2009 — Comisia/Arci Nuova Associazione Comitato di Cagliari și Gessa

12.9.2009   
            
            
               RO
            
            
               Jurnalul Oficial al Uniunii Europene
            
            
               C 220/34
            
         Acțiune introdusă la 7 iulie 2009 — Comisia/Arci Nuova Associazione Comitato di Cagliari și Gessa
   (Cauza T-259/09)
   2009/C 220/73
   Limba de procedură: italiana
   
      Părțile
   
   
      Reclamantă: Comisia Comunităților Europene (reprezentanți: M. Moretto, avocat, A.M. Rouchaud-Joët, agent, N. Bambara, agent)
   
      Pârâți: Arci Nuova Associazione Comitato di Cagliari (Cagliari, Italia), Alberto Gessa (Cagliari, Italia)
   
      Concluziile reclamantei
   
   
               —
            
            
               Obligarea Arci Nuova Associazione Comitato di Cagliari, precum și a domnului Alberto Gessa, individual și în solidar, la rambursarea sumei de 15 675 EUR datorate în principal, majorată cu dobânzi de întârziere la rata de 7,32 % începând cu 20 mai 2007, până la plata integrală a sumei datorate;
            
         
               —
            
            
               obligarea Arci Nuova Associazione Comitato di Cagliari, precum și a domnului Alberto Gessa, individual și în solidar, la plata cheltuielilor de judecată.
            
         
      Motivele și principalele argumente
   
   Prezenta acțiune are ca obiect obligarea asociației sus-menționate și în solidar, a președintelui acesteia, la plata unei sume egale cu suma plătită în avans de reclamantă în cadrul acțiunii intitulate „ONG-2003-204-Cagliari-ARCI-L’Europa die Migranti”. Această acțiune cuprinde activități cu caracter informativ și de documentare, în limba diferitelor țări de proveniență, privind lucrările instituțiilor comunitare, procesul decizional și etapele construcției și extinderii europene, pentru a facilita integrarea emigranților.
   Convenția prevedea obligația de a transmite în interiorul unui anumit termen raportul final al realizării acțiunii, calculul financiar definitiv al costurilor admisibile suportate în mod efectiv, precum și situația completă a veniturilor și a cheltuielilor aferente acțiunii.
   Întrucât această obligație nu a fost respectată, Comisia a decis să formuleze prezenta acțiune.